
Dudiim  mihi  persuasis  simum  est ,  theoriam  in  arte  medica  tironi¬ 
bus  sese  optimum  prcebere  ducem ,  hosque  nihilominus  ante  lectum 
aegrotantis  saepe ,  ipso  experientiae  defectu ,  in  incerto  habere  quid 
consilii  capiant .  Hoc  denub  mihi  dissertationis  materies  comprobavit* 
P cauci ,  quos  vidi  casus ,  in  latissimo  dicendi  campo ,  satis  opportuni 
fuerunt :  sed  majori  cum  animi  firmitate  scripsissem  ,  minor emquc 
difficultatem  expertus  essem,  si  mihi  contigisset  quod  nunc  brevi  con¬ 
tinget,  ut  hospitium  maternitatis  gravidis  et  puerperis  destinatum ,  in 
hac  urbe ,  pro  medicinae  studiosorum  commodis  ,  institutum  'vidissem  , 
in  eo  cum  sociis  principiorum  uberiorem  applicationem  facere  ,  ve¬ 
ritatem  et  humanitatis  commodum  quaerere  potuissem .  Faxit  Deus , 
ut  omnia  feliciter  eveniant  voto  !  tandem  miserae  illae  feminae  ,  ex 
asperrimis  viarum  tesquis  ,  in  hortum  animo  gratiorem ,  visui  ju¬ 
cundiorem  ,  flosculis ,  plantulisque  pluribus  recens  virentibus  ,  or¬ 
natiorem  deduci  ,  inque  eo  hilariores  ,  jucundiores  et  fecundiores 
(. quod  in  votis  esset )  reddi ,  et  fructus  etiam  ex  sese  maturos  pro - 
nasci  videre  queant . 


Vitam  impendere  vero  et  sequi  probabiliora,  nec  ultra 
quam  id  quod  verosimile  occurrit,  progredi  possumus  #  et 
refellere  sine  pertinacia  ,  et  refelli  sine  iracundia  parati 
sumus. 


Cicer.  Tuscul.  II. 


DISSERTATIO 


MEDICA  1NAUGURALIS, 

DE  ABORTU. 


$.1. 

A-bortuim  3  seu  frequentia  ,  qua  se  monstrat ,  seu  mala  ,  quae  ipsum 
concomitantur  spectentur  ?  inter  gravissimos  ,  quibus  gravidae  afficiun¬ 
tur  ,  casus  ?  haud  infimum  tenere  locum  merito  censemus  :  igitur 
materiam  pro  viribus  aggredi  obiterque  tractare  3  illius  causas  3  symp¬ 
tomata  3  et  legitimam  curationem  ?  praemissa  definitione  9  exponere 
animus  est. 

Definiri  potest  abortus  :  intempestiva  foedus  nondum  maturi  cum 
secundinis  suis  ex  utero  exclusio.  Cum  autem  plurima  exempla  ha¬ 
beantur  foetuum  septimestrium  5  qui  diu  non  tantum  supervixerunt  , 
sed  et  ad  altam  senectutem  pervenerunt  3  bine  tales  partus  non  vo¬ 
cantur  amplius  abortus  ,  sed  praematuri.  Si  vero  primo  impraegnatio- 
nis  tempore  ovum  humanum  elabatur  de  utero  ,  vix  ullo  indicio  co¬ 
gnosci  poterit  talis  embryonis  deperditio  ,  unde  et  a  multis  abortus  no¬ 
men  tunc  vix  mereri  creditur.  Hac  de  causa  plerumque  a  primi  men¬ 
sis  fine  usque  ad  mensem  septimum  mulier  abortiri  dicitur,  si  foetum 
suum  cum  suis  secundinis  perdat.  Vanum  parturium  ( fausse  couche) , 
ab  obstetricatoribus  quibusdam  ut  synonimum  abortus  habitum  fuit  ? 


sed  haec  denominatio  potius  indicat  expulsionem  ex  utero  variarum, 
substantiarum  graviditatem  mentientium ,  uti  molae,  liydatidum.  Hisce 
consideratis  facillime  colligi  posse  arbitror  ,  quinam  foetus  pro  abor¬ 
tivis  sint  liabendi  :  quibus  autem  causis  abortus  adscribi  possit ,  in 
proxime  subsequentibus  patebit. 

$•  II. 

CAUS/E. 

Causae  abortus  multifariae  sunt 3  et  facilitatis  gratia,  vel  ad  matrem, 
vel  ad  uterum  ,  vel  ad  foetum,  ejusque  annexus  referri  possunt.  Quas 
ad  matrem  pertinent ,  commode  dividuntur  in  praedisponentes  et  oc- 
casionales,  ad  priores  (praedisponentes )  spectat  :  constitutio  irritabilis, 
vel  sic  dicta  nervosa  ,  ex  eo  quod  feminae  hac  constitutione  praeditae 
impressionibus  vivis  a  causis  externis  admodum  obnoxiae  sint.  Deiri 
pletboricae  3  quia  sive  per  ipsam  sanguinis  copiam  ,  sive  per  actio¬ 
nem  vasorum  auctam  ,  saepius  baemorrbagias  uterinas  patiuntur.  Tan¬ 
dem  feminas  debilitatas  ,  seu  quod  debilitas  illa  ab  ipsa  constitutione, 
seu  a  causis  praegressis  dependeat  facilius  abortire  docet  quotidiana 
observatio.  Talis  tamen  dispositio  ordinario  non  sufficit  ad  abortum 
inducendum  3  requiritur  enim  plerumque  concursus  causarum  occasio- 
nalium  ,  quarum  nunc  sermo  erit  :  inter  causas  occasionales  gravidis 
noxias  ,  et  periculosas  ,  sed  longe  magis  si  ad  abortum  dispositae  fue¬ 
rint  ,  numerantur  inprimis  :  animi  pathemata  ,  motus  vehementiores  , 
percussio  abdominis  partis  inferioris  ,  medicamenta  quaedam  et  venae 
sectio  3  quarum  elucidationem  ut  inquiram  operae  pretium  duxi. 


(  9  ) 

§.  m. 

ANIMI  PATHEMATA7 

Quam  mirae  et  quam  subitae  ,  liant  mutationes  in  corpore  lmmano 
per  validos  animi  allectus  ,  satis  constat.  Sufficit  hic  notasse  ,  quod, 
omnia  vasa  corporis  in  subito  metu  contrahantur  ;  per  iracundiam 
circulatio  acceleretur,  et  plena  vasa  turgeant.  Si  jam  consideretur, 
tam  subitos  motus  ,  validas  adeo  concussiones  applicari  teneris  illis 
vasis  ,  quae  chorion  et  placentam  nectunt  utero  ,  nemini  mirum  videri 
potest  ,  cur  tam  saepe  haemorrhagia  uterina  ,  et  abortus  post  validos 
animi  effectus  sequatur.  Idem  a  subito  gaudio  ,  inopinato  nuncio  5 
bono  vel  malo  metuendum  est ,  quod  plurima  exempla  testantur.  Sic 
nuperrime  vidimus  gravidam  ,  quae  inopinate  certior  facta  de  pericu¬ 
loso  incendio  in  vicini^  ,  altera  die  cum  yalid4  haemorrhagia  abortum 
passa  est. 

g.  IV. 

MOTUS  CORPORIS  NIMII. 

•  ,  ✓  *  .  '  ?  *  *■  ^  '-.st 

Moderatus  corporis  motus  prodest  graviditatis  tempore  ;  imo  vidi¬ 
mus  rusticas  mulieres  ,  facile  ferre  solitos  labores ,  dum  gravidae  sunt , 
modo  non  nimis  fatigentur  ,  nec  valido  corporis  nixu  illos  perficiant. 
Notum  est  per  motum  muscularem  accelerari  sanguinis  circulationem 
et  majorem  sanguinis  impulsum  fieri  in  vasa  ,  sicque  intelligitur ,  quo¬ 
modo  ,  motu  vehementi  ut  in  saltatione  ,  cursu  ,  vectione  9  agitatione , 
tussi  valida  ,  vomitu  frequenti ,  major  vis  pulsi  sanguinis  in  vasa  exci¬ 
pientia  nascitur  ,  etiam  tenellus  foetus  concutitur  ,  ut  vincula  tandem 
cogantur  solvi  ,  atque  foetum  dimittere.  Idem  contingit  in  oneris  gra¬ 
vioris  elevatione  ,  vel  in  nixu  valido  ,  quo  facto  non  tantum  uterus, 
sed  et  reliquae  partes  in  abdomine  contentae  ,  ab  ejusdem  vicinis  mus¬ 
culis  coangustantur  ,  et  retento  simul  spiritu  inferius  magis  protru- 

duntur.  Non  minus  metuendum  est  ,  a  percussione  inferioris  partis 
abdominis  ,  qua  vi  chorion  et  placente  nexus  cum  utero  non  tan¬ 
tum  destrui  ,  sed  et  uterus  inflammatione  corripi  ,  et  quidem  dila¬ 
cerari  3  si  jam  provecta  fuerit  graviditas,  potest. 

§.  V. 

MEDICAMENTA. 

Quoad  medicamenta  ,  quibus  abortus  procreari  dicitur  ,  illa  prae¬ 
cipue  notatu  digna  sunt  ,  quae  vel  uterum  ipsum  ,  vel  vicinas  utero 
partes  ,  valide  stimulant  ,  talia  sunt  :  purgantia  drastica  ,  clysmata 
irritantia  ,  acria  uti  cantharides ,  aconitum  ;  remedia  sic  dicta  emme- 
nagoga  veluti  sabina  ,  ruta  graveolens  ,  mercurialis  annua  etc.  Notan¬ 
dum  tamen  est  quod  substantiae  illae  abortivae  vocatae  rarius  effectum 
sortiantur  ,  nisi  praevia  adsit  dispositio  ,  quin  imo  quandoque  alia 
mala  5  mortemque  matri  inferunt. 

S-  Vk. 

ven  i:  sectio. 

An  sanguinis  missio  apud  gravidam  causa  abortus  esse  potest  ?  Qui¬ 
dam  practici  putant ,  venae  sectionem  in  pede  ,  congestionem  in  utero 
determinare  posse  ,  et  sic  per  inductam  haemorrhagiam  abortum  obo¬ 
riri  'y  asserit  etiam  Hippocrates  (i)  mulier  utero  gerens,  vena  secta, 
abortit ,  eoque  magis  si  foetus  grandior  fuerit.  Fatendum  est  non  om¬ 
nino  et  absolute  verum  esse  ,  hunc  Hippocratis  aphorismum ,  nam 
quotidiana  observata  docent ,  abortum  non  semper  sequi  ,  si  gravidae 
mulieri  vena  secetur.  Unde  Celsus  (n)  prudenter  limitavit  Hippocratis 
sententiam.  Dum  enim  de  venas  sectione  agit ,  monet  ,  ia  pueris  ,  et 
senibus  et  gravidis  ,  antiquam  medicinam  hac  abstinuisse  :  en  ejus 


(i)  Aph,  xxxi.  Sect.  y. 


(2)  Lib,  11.  Cap.  x.  pag.  77. 

verba  :  Si  quidem  antiqui ,  primam  ultimamque  aetatem  sustinere  non 
posse  hoc  auxilii  genus  ,  judicabant ,  persuaserantque  sibi  ,  mulierem 
gravidam  ,  quae  ita  curata  esset  ,  abortum  esse  facturam.  Postea  vero 
usus  ostendit  ,  nihil  ex  his  esse  perpetuum  ,  aliasque  potius  observa¬ 
tiones  adhibendas  esse,  ad  quas  dirigi  curantis  consilium  debet.  Interest 
enim  ,  non  quae  aetas  sit ,  neque  quid  in  corpore  intus  geratur  ,,  sed 
quae  vires  sint.  Videtur  ex  toto  contextu  Celsi  patere  ,  quod  tantum 
disputaverit  ,  an  liceat  ,  in  morbis  sanguinem  mittere  gravidis  mulie¬ 
ribus  ,  non  vero  an  gravidis  et  sanis  illud  fieri  debeat.  Nunc  vero 
omnes  boni  practici  inter  sese  conveniunt  :  ubi  signa  plethorae  ad¬ 
sunt  ,  et  largo  menstruorum  fluxui  assueta  est  mulier ,  vel  morbo 
inflammatorio  affecta  ,  tum  sanguinis  missionem  ex  brachio  non  so¬ 
lum  utilem  esse  sed  et  necessariam  ,  si  vero  gravida  bene  valeat  tum 
inutilem  esse  et  noxiam. 

§.  VII; 

Causis  illis  addi  possunt  morbi  varii ,  v.  gr.  alvi  fluxus  vehemens  , 
dysentericus  praesertim  haud  raro  abortum  provocat  ,  testante  Hippo- 
crat.  (i)  mulieri,  inquit,  uterum  gerenti,  si  alvus  multum  fluat  , 
periculum  est  ne  abortiat. 

Convulsiones  ,  dolores  colici ,  morbus  venereus  ,  haemorrhoides  non- 
nunquam  abortire  faciunt. 

Alias  in  causa  est  coitus  saepe  saepius  repetitus  ,  praecipue  initio 
graviditatis  ,  et  tempore  quo  menses  fluere  solebant  ,  quoniam  inde 
uteri  sensibilitas  aucta  ,  et  sanguinis  major  affluxus  ,  tenerem  illum 
nexum  foetus  cum  utero  destruere  possunt.  Ultimo  loco  venit  men¬ 
tita  ,  et  arte  ,  nescio  qua  ,  sibi  quaesita  feminarum  imprimis  delicatu- 
larum  ,  corporum  gracilitas.  Corpus  enim  sic  aliquando  constringunt, 
ut  vix  respirare  possint  :  clein  lumbos  formant  ,  et  quod  adhuc  ma¬ 
gis  reprehensione  dignum  ,  pectora  laminis  ferreis  ,  orichalceisve  non- 


(r)  Aph.  xxxiy.  Sect.  y, 

nunquam  suffulta  gerunt  :  liisce  ergo  sic  se  habentibus  ,  quaeso  ?  an 
non  etiam  rei  medicae  inscius  judicabit ,  praegnantibus  imprimis  talia 
posse  esse  summe  noxia  ,  si  consideret  primo  respirationem  non  pro¬ 
cedere  sufficientem  ,  ob  impeditum  pectoris  motum  ,  secundo  si  ani¬ 
madvertat  ,  interiores  partes  praeter  modum  comprimi  ,  quo  non  tan¬ 
tum  foetus  incrementum  impeditur  ,  verum  etiam  uterus  ad  ejus  ex¬ 
pulsionem  stimulatur. 

§.  VIII. 

Secunda  causarum  series  ,  ex  utero  petenda  est  :  potest  enim  in 
utero  ipso  ,  talis  adesse  dispositio,  ut  a  levioribus  etiam  causis  sequa¬ 
tur  uteri  haemorrhagia  et  abortus  ,  imo  et  quandoque  ,  licet  nulla 
notabilis  causa  praegressa  fuerit.  Talis  dispositio  nunc  utero  communis 
est  cum  reliquo  corpore  ,  nunc  utero  soli  peculiaris  :  uti  nimia  fibra¬ 
rum  rigiditas  ,  qua  uterus  non  sufficienter  distendi  potest.  2.0  ejus  sen- 
sibilitas  justo-major,  3.°  atonia  fibrarum  uteri  colli  4*°  morbi  uteri 
praesentes  v.  gr.  scirrlius ,  steatoma ,  aliique  tumores  ,  ulcera  ,  can¬ 
cer  ,  fluor  albus  ,  monet  et  Hipp.  (i)  mulieres  morbis  et  fluxionibus 
obnoxiae  sunt  :  deinde  multae  ex  morbo  ,  non  natura  ,  steriles  sunt  ,  et 
frequenter  abortiunt. 

Insuper  uteri  hydrops  ,  mola  ,  polypus  ,  simul  existente  foetu  ,  toti- 
tidem  abortus  causae  esse  possunt. 

§.  IX» 

Tertia  denique  causarum  series  latitans'  in  foetu  comprehendit  mor¬ 
tem  ejus  et  summam  debilitatem.  Quum  foetus  ,  a  quaqumque  causa 
hoc  contigerit,  moriatur,  inde  ordinario  brevi  ejus  expulsio  sequitur. 
Quamvis  rari  quidam  casus  contigerint  ,  in  quibus  foetus  mortuus  per 
plures  menses  ,  in  utero  maneret  ,  tamen  ut  plurimum  inutile  illud 
pondus  brevi  post  expelli  solet.  Observata  quoque  docent  communi- 


fi)  De  aere,  locis,  et  aquis  text.  x.  Chart.  tom.  yr.  pag.  iqo„ 


(  i3  ) 

cationem  per  vasa  inter  matrem  et  secundinas,  non  semper  post  mor¬ 
tem  foetus  solvi ,  et  in  iliis  circumstantiis  licet  rarioribus  ,  secundinas 
incressere  ,  iliaque  corpora  formare  ,  quas  sub  nomine  molarum  a  me¬ 
dicis  insigniuntur. 

Ubi  abortus  sine  causa  manifesta  oboriatur  ,  et  foetus  admodum 
imbicilis  existat.  Haec  virium  defectio  pro  causa  abortus  haberi,  quan¬ 
doque  fas  est. 

Nemo  etiam  inficias  ibit  ,  foetum  in  utero  materno  ,  morbis  esse 
obnoxium  ,  qui  cognitu  saepe  difficiles  ,  nonnunquam  tamen  in  causa 
sint ,  qua  abortus  producatur. 

§.  X. 

Ultima  tandem  causarum  series  in  foetus  annexibus  ,  scilicet  :  pla¬ 
centa  ,  foeniculo  umbilicali ,  membranis  et  aquis  quaerenda  est  ,  sed 
omnes  hae  causae,  nec  certo  cognosci,  nec  tolli,  nec  caveri  possunt, 
licet  cognitae  forent.  Sic  primo  considerandae  veniunt  3  callositates  et 
indurationes  placentae  ,  quibus  circulatio  intercipitur  inter  matrem  et 
foetum  ,  foetus  moritur  et  expellitur.  2.0  Foeniculus  umbilicalis  si  bre- 
bior  fuerit  solito ,  periculum  est  ,  ne  rumpatur  ,  vel  placenta  ab  utero 
separetur.  An  chordae  umbilicalis  nodus  abortum  determinare  potest  ? 
Negat  Gardien  ,  sed  Levret  et  Smellie  contrariam  habent  opinionem , 
quaeque  mihi  magis  arridet  ,  dicit  enim  Illustr.  Levret  (i)  :  vidi 
bis  in  eadem  nobili  matrona  partum  infantis  mortui ,  qui  in  omnibus 
bene  constitutus  erat ,  sed  chorda  umbilicalis  in  media  longitudine 
nodo  fortiter  constricta  erat ,  sicque  omne  commercium  inter  matrem 
et  foetum  interceptum  fuerat.  Videtur  funis  umbilicalis  casu  ansam 
fecisse  ,  per  quam  totum  corpus  foetus  transivit  ,  et  postea  motu  ac 
pondere  suo  nodum  incoeptum  sic  constrinxit  ,  ut  vasa  umbilicalia 
comprimerentur  penitus  3  dum  enim  evolvebatur  ille  nodus  ,  compla¬ 
nata  apparuit  tota  pars  funis  umbilicalis ,  quae  nodo  intercepta  fuerat. 


(1)  L’art.  des  accouch,  ,  pag.  39. 

3.°  Quoad  membranas  foetum  includentes  ,  earum  nimia  tenuitas 
qua  justo  celerius  rumpuntur  quandoque  causa  est  abortus. 

4-°  Aquae  peccare  possunt  ,  et  abortum  procreare  ,  quantitate  so¬ 
lito  minori,  quiim  tum  foetus  minus  ab  injuriis  defenditur 3  sed  multo 
saepius  quantitate  solita  majori ,  qua  uterus  sic  evolvitur  ut  distendi 
amplius  nequeat ,  et  ejus  contractilitas  in  actum  ante  terminum  gra¬ 
viditatis  ducatur. 

§.  XI.. 

Enucleatis  causis  ,  quas  proponere  mecum  constitueram  ,  quasdam 
adhuc  addere  considerationes  utile  duxi. 

Feminee  quos  saepe  abortum  passae  fuerunt  ,  ipso  consuetudinis  im¬ 
perio  ,  aliquando  sine  manifesta  causa  ,  eadem  gestationis  epocha  abor¬ 
tiunt. 

Abortus  eo  facilius  ,  manente  eadem  causa  ,  inducitur  ,  quo  hujus 
actio  ei  respondet  epochae  ,  qua  menses  apparuissent  extra  gravidita¬ 
tem  ,  ratio  quaerenda  milii  videtur,  in  ipsa  vasa  uterina  multo  san¬ 
guine  turgida  ,  ipsumque  temperamentum  ,  quae  ipsius  placentae  solu¬ 
tioni  favent.  Gravidae  enim  caetoroquin  sanae  ,  tunc  temporis  plus  mi- 
nusve  molestantur. 

Abortus  sine  causa  externa  ,  spontaneus  si  velis ,  frequentius  occur¬ 
rit  ,  primis  graviditatis  mensibus  ,  quam  ultimis.  Ratio  in  promptu 
est  :  initio  enim  graviditatis  ,  'naturae  nisus  in  menstruationem  for¬ 
tior  est ,  affluxus  sanguinis  eo  majorem  mutationem  in  uterum  indur 
cit  ,  quo  vasa  facilius  excitantur  ,  et  debilior  foetus  nexus  cum  utero 
citius  destruitur. 

Gaeteriim  notandum  est  maximam  causarum  enumeratarum  partem , 
omni  gestationis  tempore  ,  abortui  ansam  praebere  posse  ,  quandoque 
nullum  effectum  sortiri ,  turbas  ,  quas  producunt ,  ab  intensitate  causae , 
et  praevia  mulieris  dispositione  dependere  ,  subque  variis  circumstantiis 
variare  ,  sic  haec  a  minima  obortit  causa  5  dum  illa  impune  validas 
in  abdomen  fert  percussiones. 

§.  XII. 

CAUSA  PROXIMA. 

Causam  pr6ximam  quaerendam  esse  statuimus  in  utero  ,  quatenus  is 
ipse  unclique  irritatur  ad  contenti  exclusionem. 

Jam  symptomatum  abortum  significantium  et  concomitantium  car 
talogus  certa  methodo  legendus  ,  aut  recensendus  venit. 

§.  XIII. 

SYMPTOMATA. 

Symptomata  abortus,  in  aliis  majora  ,  in  aliis  minora  ,  in  aliis  plura  , 
in  aliis  pauciora  observantur  ,  prouti  corporis  dispositio  ,  causa  ,  ges¬ 
tationis  tempus  ,  aliaeque  circumstantiae  ferant.  Etsi  aliquando  abortus 
sine  signis  prodromatibus  occurrit  ,  saepius  tamen  illa  adsunt,  quae  ap¬ 
prime  noscenda  sunt ,  ut  abortus  praecaveatur.  Talia  sunt  :  dolor  lum¬ 
borum  insolitus  ?  urinas  frequentior  ,  sed  difficilior  missio  ,  tenesmi , 
lassitudo  ,  horrores  ,  anxietas  ,  molestae  in  inguinibus  tractiones  ,  e  mam¬ 
mis  liquidi  serosi  excretio ,  subita  mammarum  extenuatio  (  dicit  enim 
Divus  Medicinae  Pater  (i)  :  mulieri  utero  gerenti  si  mammae  derepente 
extenuentur,  ipsa  abortit  3 )  motus  fetus  absentia,  sensus  ponderis  in 
utero  ,  abdominis  depressio  ,  sanguinis  ex  utero  fluxus,  qui  ordinario  a 
placenta  partim  aut  totaliter  soluta  ,  dependet.  Cum  enim  et  absque 
separatione  placentae  ,  sanguis  de  gravidarum  vulva  exire  possit  ,  hinc 
dixi  ,  quod  fluor  uterini  sanguinis  ,  in  gravidis  ordinario  a  placenta 
ab  utero  soluta  pendeat  :  possunt  esse  et  aliae  causae  licet  rariores  : 
sic  poterit  sanguis  exire  ,  si  in  alio  quovis  loco  ,  nexus  chorii  cum 
utero  solvatur  3  quandoquidem  ovum  humanum  tota  sua  superficie 
nectatur  utero.  In  illo  loco  ,  ubi  placenta  accressit  ,  vasa  magna  san¬ 
guinea  adsunt ,  sed  nec  reliqua  chorii  pars  vasis  caret  ,  quod  experi- 


(1)  flipp,  aph,  xxxvii.  Sect.  y.  tom.,  ix.  pag.  217. 

mentis  Celeberrimi  Noortwyk  (i)  comprobatum  est:  ipse  auctor  clum 
per  vasa  uterina  materiam  ceraceam  immisit  in  uterum  gravidum , 
vidit  illam  in  vasa  chorii  penetrasse.  Dum  integrum  ovum  humanum 
ab  utero  ,  cui  nexum  erat  ,  manu  separare  conabatur  ,  vidit  5  chorion 
per  veram  cellulosam  substantiam  utero  nexum  esse  >  qui  nexus  ta¬ 
men  levissima  vi  solvebatur.  Sed  eamdem  hanc  cellulosam  substan¬ 
tiam  separanti  ,  vasa  occurrebant  numerosa  ,  per  totum  ambitum ,  ex 
utero  in  cliorion  porrecta  ,  impleta.  Illa  insuper  quae  de  nexu  ovi 
cum  utero  per  vasa  fuerunt  dicta  ,  et  observatis  expertissimi  viri  Gar- 
dien  (2)  confirmantur  ,  en  ejus  verba  :  C’est  entre  la  caduque  uterine 
et  le  chorion  que  se  trouvent  interposes  les  filamens  qui  sont  les 
rudimens  du  placenta,  et  cjui,  dissemines  a  la  surface  du  cliorion  . 
doivent  se  reunir  pour  former  cette  masse.  Les  'imisseaux  uterins , 
pour  se  rendre  au  chorion  ,  traversent  cette  suhstance  pulpeuse  que 
IIunter  a  decrite  sous  le  nom  de  caduque ,  en  sorte  quelle  fait  les 
fonctions  du  tissu  cellulaire  a  Vegard  des  autres  membranes.  Certum 
ergo  est  3  uteri  cum  ovo  commercium  per  vasa  ?  ct  liis  ruptis  .  qua¬ 
cumque  de  causa  ,  sequi  poterit  haemorrhagia  uterina  ,  quae  longe  pro¬ 
fusior  erit  ,  si  placentae  ambitus  ab  uteri  nexu  solvatur ,  ob  vasa  ibi 
majora  et  numerosiora. 

Rarius  longe  est  ,  quod  notat  Mauriceau  (3)  dum  uterus  gravidus  a 
vi  externa  dilaceretur  ,  tum  ingentem  uteri  haemorrhagiam  sequi  ,  licet 
placentae  cum  utero  nexus  manserit  integer. 

Fusius  disserere  de  haemorrhagiae  uterinae  causis  quidem  possemus  , 
nisi  diutius  inhaerere  iisdem  ?  arctiores ,  quos  nobis  in  nostra  enu¬ 
cleanda  materia  limites  proposuimus  ,  vetarent. 

Omnia  illa  praemissa  abortus  signa  ,  quidem  suspicionem  movent  7 
non  vcrb  certam  cognitionem  instantis  abortus  praebent.  Inde  ,  dum 


(1)  Uler.  hum.  gravid.  anat.  pag.  11. 

(2)  Traite  d’acconch.  ,  tom.  11.  pag.  i56. 

(3)  Traite  des  maladics  des  femmes  grosses  ,  liv.  1  cliap.  xxi.  tom.  1  pag.  169. 


similia  signa  observantur,  non  temere  praedicendum  est,  certo  mu¬ 
lierem  aborturam  esse.  Mojor  erit  abortus  metus ,  si  dolores  per  uteri 
contractiones  inducti  ,  adsint  ,  qui  ex  lumbis  incipientes  ,  et  per  in¬ 
tervalla  brevia  recurrentes  .,  versus  pubem  desinunt  ,  simuique  aquae 
formari  incipiant  3  id  est ,  digito  percipiantur  membranae ,  aqua  tur¬ 
gidae  ,  prominentes  per  apertum  os  uteri  ,  illudque  replentes  ,  mem¬ 
branae  rumpantur  ,  et  liquor  contentus  emittatur  :  inde  placuit  di¬ 
cere  Hipp.  (1)  si  mulier  utero  gerens  ventrem  et  lumbos  doleat ,  me¬ 
tuendum  est  ,  ne  abortione  foetum  excludat  ,  ruptis  membranis  eum 
continentibus.  Hisce  ergo  per  tempus  plus  minusve  longum  perstan¬ 
tibus  ,  foetus  cum  vel  sine  secundinis  expelli tur. 

§.  XI Y. 

PROGNOSIS. 

Monuimus  jam  ne  medicus  audentius  abortum  praedicat ,  sed  causas 
tum  praedisponentes  ,  tum  occasionales ,  gravidae  constitutionem ,  ges- 
tutionis  tempus  ,  symptomata  ,  eorumque  intensitatem  et  ducationem, 
sedulo  consideret.  His  omnibus  bene  investigatis  ,  duplex  stabilienda 
venit  prognosis  :  altera  ad  foetum  ,  altera  ad  matrem  spectans. 

Quoad  foetum  ,  eo  major  erit  abortus  instantis  certitudo  ,  quo  causa 
validior ,  gravidae  praedispositio  insignior ,  gestationis  epocha  con¬ 
ceptioni  propior  ,  symptomata  graviora  et  numerosiora  observentur. 
Mater  vero  plus  minusve  periclitatur  ,  ratione  causae  ,  quod  si  sponte 
gravida  abortiat ,  multo  miniis  ominosa  foret  prognosis ,  quam  in 
abortu  ,  a  contusione  in  ventrem,  seu  a  remediis  sic  dictis  abortivis, 
provocato  ,  quo  ultimo  casu  inflammatio  uteri  ,  vel  peritonaei  insequi 
potest.  Auctores  inter  sese  non  consentiunt  ,  circa  quod  gestationis 
tempus  ,  abortus  majus  periculum  portendit  feminae.  Quidam  ut  Pro¬ 
fessor  Leroy  putant  mulierem  magis  ,  tribus  primis  mensibus  pericli- 

(1)  De  mulier,  morb.  lib.  1.  cap.  xxv.  chart.  tom.  vn.  pag.  74 Y 

tari ,  ex  eo  ,  quod  secundinarum  expulsio  vel  extractio  difficilius  fiat 
post  foetus  exitum  ,  eaque  de  causa  haemorrhagia  perstet  ,  donec  mu¬ 
lier  secundinis  liberetur.  Huic  opinioni  Celeberrimus  Gardien  non  as- 
sentit  5  dicit  enim  :  quo  foetus  grandior  ,  eo  partus  difficilior  ,  et  se¬ 
quelae  graviores.  Mihi  videtur  magis  interesse  respectu  matris  ,  symp¬ 
tomatum  concomitantium  notio  ,  et  imprimis  fluxus  sanguinis.  Circa 
hunc  notandum  est  ,  non  omnem  uteri  haemorrhagiam  aeque  pericu¬ 
losam  esse  ,  et  quandoque  de  vulva  sanguinem  exire  ,  qui  non  ex 
utero  venit.  Observaverunt  omnes,  de  morbis  gravidarum  scriptores, 
quibusdam  mulieribus  familiare  esse  ,  ut  sanguis  aliqua  copia  prodeat , 
primis  graviditatis  mensibus  ,  et  quidem  simili  periodo  ,  qua  menstrua 
iisdem  non  gravidis  prodire  solebant.  Aliquibus  ad  quartum  gravi¬ 
ditatis  mensem  usque  hoc  contingit.  Optime  hoc  monuit  Celeberrimus 
Hofmannus(i)  saepissime  fit ,  dicit  ille  auctor  ,  ut  ,  quae  sanguine  abun¬ 
dant  feminae  ,  secundo  et  tertio  graviditatis  mense  ,  sanguineum  ex¬ 
periantur  fluxum  ,  citra  dolores  et  spasmos  in  regione  lumbari  ,  et 
abdomine  ,  citra  debilitatem  et  praecedentem  horrorem  aut  rigorem 
partium  extremarum.  Hoc  autem  in  casu  sanguis  non  ex  uteri  cavi¬ 
tate  ,  sed  potius  ex  vaseulis  vaginae  uterinae  profluit. 

Ex  dictis  Hofmanni  evidenter  apparet  ,  quod  hic  agatur  de  femina 
plethorica  ,  vel  potius  bona  gaudente  valetudine  ,  quod  si  debilis  , 
sanguinis  jacturam  pateretur  ,  certe  in  tali  casu  noceret  ,  coque  ma¬ 
gis  si  sanguis  ,  ex  utero  ipso  veniret  •  tum  enim  non  tollitur  super¬ 
fluum  ,  sed  diminuitur  necessarium  ,  adeoque  et  matri  et  foetui  dam¬ 
nosa  est  talis  haemorrhagia.  Caeteriim  periculum  iluxus  uterini  desu¬ 
mitur  :  ex  causa  ,  gestationis  epocha  ,  quo  partui  proprior  est  mulier, 
eo  pariculosior  est  haemorrhagia  uterina  (2).  Ex  sanguinis  quantitate  , 
et  effectibus,  inde  in  ipsa  muliere  obortis  ,  quod  si  sanguis  pleno  rivo 


{ 1 )  Medie,  ralion.  et  system.  tom.  iy.  part.  3  cap'  ix.  pag.  623. 

(2)  Maukiceau,  Traitedes  malad.  des  femmes  gross.  ,  lib.  1  ehap.  21  tom.  1  pag. 
169  et  535. 

exeat ,  cum  sequente  magna  debilitate  ,  respirandi  difficultate  ,  et  con- 
vulsionibus,  maximum  erit  periculum. 

Prognosis  quoque  pejor  erit,  si  mulier  gravida  morbo  quodam  acuto 
afficiatur  ,  quod  patet  ex  aphorismo  Hippocratis  (i).  Mulierem  utero 
gerentem  morbo  quodam  acuto  corripi ,  lethale.  Periculosius  decum¬ 
bere  gravidas  talibus  morbis  ,  nemo  inficias  ire  potest.  Tamen ,  illas 
non  semper  perire  ,  dum  morbo  acuto  corripiuntur  ,  non  minus  ve¬ 
rum  est.  Unde  Celsus  (n)  hanc  Hippocr.  prognosim  limitavit,  dicens  : 
mulier  quoque  gravida  acuto  morbo  facile  consumitur. 

§.  XV. 

C  U  R  A. 

Promovendo  pedem  ulterius  transcendo  ad  curationem  ,  partim  ad 
abortum  ipsum  praecavendum  y  partim  ad  symptomata  concomitantia 
mitiganda  ,  occupatam, 

§.  XVI. 

Abortus  praecaveri  potest ,  gerendo  curam  rerum  abortui  causam 
praebentium  et  introducendo  ,  in  quantum  possibile  ,  matri  et  foetui 
per  earum  remotionem  et  correctionem  ,  commodam  dispositionem. 
Itaque  ratio  imprimis  habenda  est,  in  curatione  ad  mulieris  constitu¬ 
tionem  ,  et  temperamentum  ,  seu  praedispositionem  ad  abortum.  Sic 
apud  gravidas  plethoricas ,  et  largo  menstruorum  fluxui  assuetas  , 
abortus  a  nimia  illa  plenitudine  metuendus ,  cavetur  per  venae  sectio¬ 
nem  •  et  quum  copia  liumorum  derivetur  ,  versus  inferiores  corporis 
partes  ,  per  venae  sectionem  in  pede  institutam  ,  omnium  fere  aucto¬ 
rum  consensu  ,  sanguinis  missio  in  brachio  fit  graviditatis  tempore , 
cujus  rationem  ut  inquiram  operae  pretium  non  duxi.  Copia  requiritur 
talis  ,  quae  minuendae  plenitudini  sufficit ,  nec  vires  debilitat  nimis. 
Quandonam  vero  depletione  opus  erit ,  prudens  medicus  ,  ex  signis 


(1)  Aph.  3,  sect,  v-  chart.  tom.  ix.  pag.  2i3. 


(2)  Lib,  vi.  cap.  vi.  pag.  55. 

plethorse  facile  determinare  poterit.  Notandum  tamen  est  illam  prae¬ 
cipue  convenire  ,  primis  graviditatis  mensibus  ,  post  hoc  tempus  uteri 
moles  crevit,  et  vasa  ejus  copiosiori  sanguine  indigent,  ut  repleantur, 
simulque  foetus  mole  auctus  pluri  indiget  nutrimento  3  insuper  abortus, 
ut  jam  monitum  est ,  illo  graviditatis  tempore  saepius  contingunt  , 
nisi  a  morbo  valido  ,  vel  vi  externa  dependeant.  Costerum  si  necessi¬ 
tas  urgeat  ,  omni  tempore  gestationis  venae  sectio  institui  potest  et 
debet.  Si  nimiae  plenitudinis  signa  recurrant,  denuo  eadem  ratio  sua- 
det  ,  repetendam  esse  sanguinis  missionem. 

Hisce  quoque  victus  tenuis  ,  motus  ordinarius  ,  potus  refregerans 
magnopere  prosunt. 

Gravidis  ,  quibus  mobile  admodum  systema  nervosum  ,  et  quae  pas¬ 
sionibus  hystericis  corripiuntur  ,  talia  ,  ut  abortus  praecaveatur  con¬ 
veniunt  remedia  ,  quae  inordinatos  generis  nervosi  motus  compescere 
possunt  ,  ut  sunt  antispasmodica  nempe ,  assa  faetida  ,  opium  ,  bal¬ 
nea  ^  aromata  ,  inter  quae  ,  cinamonum  principem  locum  obtinet  : 
habet  enim  gratam  fragrantiam  ,  simulque  vim  roborantem  satis  ma¬ 
nifestam. 

Si  gravidae  languent  et  debiles  sunt ,  liisce  ut  abortus  caveatur  , 
commendanda  sunt  3  alimenta  facilioris  digestionis  et  bene  nutrientia  , 
ut  lac  ,  ova  sorbilia  ,  vinum  et  alimenta  succulenta  ,  minori  quantitate 
et  saepius  de  die  repetita  ,  de  quibus  ita  Celsus  (i)  (tertium  auxilium 
imbecilitati  jacentis  cibo  vinoque  succurere  ,  cibus  non  multus  quidem, 
sed  saepe  tamen  nocte  ac  die  dandus  est  ,  ut  nutriat  ,  neque  oneret  ). 
Adhibeantur  et  tonica  aromatica  ,  ut  calamus  aromaticus  ,  extracta 
amara  ,  cinnamomum  ,  tandem  medicamenta  ferruginosa  si  vires  vem 
triculi  erigendae  sint  ,  et  nullum  detur  obstaculum. 

Insuper  vitentur  omnia  purgantia  vehementia  ,  acria  imprimis ,  em- 
menagoga  et  spirituosa  ,  aer  quo  degit  mulier  sit  serenus  ,  mediocriter 
calidus.  In  motu  medium  tenere  optimum  ,  id  est  nec  nimis  quiescat  . 


(1)  De  medicina,  lib.  111.  de  Cardiacis. 

nec  nimis  sese  moveat  praegnans  3  somnus  et  vigiliae  pro  constitutione 
corporis  dirigantur.  Exercitium  veneris  sit  moderatum  ,  vel  melius  in 
delica tulis  nullum.  Animi  patliemata  fugiantur.  Damnantur  saltationes 
validae  ,  aut  diuturnae  ,  pariter  caveri  debent  omnes  nixus  validi ,  ele¬ 
vando  pondera  ,  removendo  obstacula  et  alia  liis  similia.  Verbo  om¬ 
nes  causae  ,  quae  abortui  ansam  dare  possunt  ,  et  de  quibus  antea 
egimus  ,  evitandae  sunt. 

Omnes  morbi-,  quibus  gravidae  affici  possunt,  ad  abortum  dispo¬ 
nunt  3  itaque  ratio  habenda  est  in  ipsa  morbi  natura  et  agrotantis 
constitutione. 

§.  XVII. 

Symptoma  abortum  ordinario  praecedens  ipsumque  concomitans  ,  et 
quod  praecipue  caras  movet ,  est  ipsa  haemorrhagia  uterina. 

Ex  praedictis  patet  ,  miras  et  latentes  causas  fluxus  uterini  clari ,  quae 
nulla  humana  prudentia  vitari  possunt.  Quae  requiruntur,  ut  a  tanto 
periculo  eripiatur  gravida  ,  nunc  exponemus. 

Remedia  ,  quae  in  fluxu  sanguinis  ex  utero  ,  graviditatis  tempore  , 
adhibentur ,  varia  esse  ,  ipsaque  variare  debere  ,  ratione  causae  ,  ges¬ 
tationis  epochae  ,  temperamenti  ,  atque  aliarum  circumstantiarum  ,  non 
ignoramus.  Hasce  tamen  omnes  considerationes  sequi  ,  dissertationis 
limites  vetant  3  eaque  de  causa  ,  remedia  indicare  ,  habita  semper  ra¬ 
tione  in  mulieris  constitutione  ,  et  periculo  inde  sequente  ,  a  nostro 
proposito  non  alienum  est. 

Itaque  si  mulier  gravida  fortis  constitutionis  ,  aut  plethorica  hae-4- 
morrhagiam  uterinam  patiatur  ,  venae  sectio  sub  debitis  cautelis  insti¬ 
tuatur  3  qu&  methodo  una  cum  quiete  corporis  et  mentis,  saepe  cave¬ 
tur  haemorrhagiae  augmentum  et  impeditur  abortus.  Postea  curandum, 
ut  liorizontaliter  decumbat.  Adhibeantur  fomentationes  frigidae  ,  ex 
aqu4  et  aceto  confectae  abdomini  ,  aeris  calor  temperetur  ,  nec  stra¬ 
gulis  obruatur  mulier.  Interius  administrentur  potus  refrigerantes  :  aci¬ 
da  ,  nitrata  ,  saliaque  neutra. 

'Quod  si  constitutio  irritabilis  sit ,  ipsumque  sanguinis  fluxum  inter- 

lineat  5  multum  sperari  poterit  a  narcoticorum  et  antispasmodicorum. 
nsu  ,  et  imprimis  ab  opia  lis.  Tamen  si  uteri  contractiones  tam  validae 
simul  observentur  ,  ut  abortus  inevitabilis  appareat  ,  tum  ab  illo  re¬ 
medio  abstinendum  est. 

Haemorrhagia  aliquando  ipsa  inducta  debilitate  sistitur,  idcirco  syn¬ 
cope  affectis  mulieribus  non  tam  cito  stimulantia  et  cardiaca  propinanda 
sunt ;  nisi  vitae  periculum  foret  in  mora  ,  suadet  noster  Prof.  expertissi¬ 
mus  Klijyskens.  Cae  ter  imi  feminis  debilitate  exhaustis  ,  quarumque  vires 
erigendae  sunt ,  pergente  haemorrhagia  praeter  topica  laudata  aliaque 
generalia  ,  quae  semper  conveniunt  ,  tonica  adstringentia  et  imprimis 
cortex  peruvianus  ,  aqua  rabelii  ,  radix  ratanhioe  ( krameria  triandria 
Ruiz. )  commendanda  sunt.  Ultima  haec  substantia  et  praecipue  ejus 
extractum  a  medicis  Hispagnicis  adeo  laudatum  ,  cusjusque  proprietas 
adstringens  nuperrime  in  nostra  patria  optimo  successu  fuit  coronata, 
caeleris  omnibus  in  sistendis  haemorrhagiis  uterinis  passivis  palmam 
praeripere  videtur. 

Injectiones  in  utero  cum  spiritu  vini  ,  oxycrato  ,  acidis  sulfurico  , 
et  nitrico  dilutis  ,  a  quibusdam  laudatae  ,  mihi  videntur  ,  minorem  uti¬ 
litatem  praestare  ,  quandoque  noxias  inducere.  Idem  dicendum  est  ,  de 
cucurbitis  siccis  ad  mammas  secundum  Hippocratem  applicandis. 

f 

Minime  negligenda  venit  9  si  sanguinis  fluxus  pergat  ,  uteri  orificii 
et  vaginae  obturatio.  Quam  Practicus  Leroux  tam  saepe  cum  successu 
in  liaemorrhagiis ,  tum  tempore  graviditatis  quam  postea  locum  haben¬ 
tibus  ,  adhibuit.  Dum  autem  vagina  obturatur  ,  sanguis  non  adeo  li¬ 
bere  effluens  ,  coagulatur,  non  tantum  in  vagina  ,  sed  et  in  ipso  utero, 
sicque  haemorrhagiae  medetur ,  modo  obturamentum  contractionibus 
uterinis  non  expellatur. 

Quod  si  illis  omnibus  nihil  proficitur  ,  mulierque  abortit ,  iisdem 
malis  affici  potest,  ac  post  partum  naturalem  5  ergo  eadem  cura.  Cu¬ 
jus  descriptio  ,  uti  et  etiam  aliorum  symptomatum  abortum  conco¬ 
mitantium  curatio  ,  hic  omittuntur  ,  ne  videamur  crambem  bis  coc¬ 
tam  apponere  ,  vel  a  nostro  proposito  nimis  recedere.  Hoc  taruen  ad- 


t 


dentium  est  ;  quod  si  ,  post  expulsionem  foetus  ,  remanente  pkeenUV 
in  cavitate  uterina  ,  sanguinis  ex  utero  fluxus  oboriatur  ,  tum  ratione 
qua  mulier  periclitetur  ,  auxilia  ad  haemorrhagiam  sistendam  decan¬ 
tata  ,  et  praecipue  vaginae  obturationem  ,  in  usu  vocanda  esse  5  dein 
cessante  haemorrhagia  ,  secundinae  per  inductas  uteri  contractiones ,  post 
tempus  plus  minusve  longum  expelluntur  ,  ita  ut  instrumenta  quibus 
illae  ex  uteri  cavo  extrahi  solent ,  ob  omnibus  neglecta  et  inutilia  sint. 

Ultima  adhuc  quaestio  movenda  est,  utrum  foetus  eductio  ,  aliquando 
fieri  debet  et  quando  nam  ? 

In  fluxu  muliebri ,  nullis  remediis  sedando  ,  si  convulsiones  aut  animi 
defectio  gravis  superveniant  ,  aliove  modo  gravida  periclitetur  ,  optimi 
etiam  in  arte  obstetricia  practici  suaserunt  ,  ut  in  tanto  discrimine 
fieret  uteri  evacuatio  3  imo  in  hac  sola  unicam  spem  posuerunt  salu¬ 
tis.  Mirum  non  est  ,  quosdam  in  voto  habuisse  ,  ut  in  periculosa  uteri 
haemorrhagia  ,  cavum  uteri  evacuari  ,  posset  ,  quia  brevi,  educto  foetu 
et  secundinis  solet  minui  haemorrhagia  ,  et  tandem  ,  contracto  utero 
cessare.  Sed  quiirn  hoc  non  seniper  fieri  possit,  nisi  dilatetur  os  uteri, 
quod  primis  graviditatis  mensibus  difficulter  ,  et  non  nisi  vi  adhibita, 
flat  ,  nec  consequenter  sine  periculo.  Haec  fuit  ratio  ,  quare  alii  sta¬ 
tuerunt  ,  non  debere  fieri  eductionem  foetus  ,  si  illa  fieri  nequeat  ,  abs¬ 
que  violenta  dilatatione  oris  uteri  :  sed  tunc  tantum  prodesse  ,  dum 
os  uteri  apertum  facile  admittit  digitos  obstetricatoris.  Quinimo  Illus¬ 
trissimus  Levret  (t)  statuit  :  ne  quidem  tactu  explorandam  esse  gra¬ 
vidam  ,  si  uteri  haemorrhagia  adsit ,  et  nondum  inceperint  partus  do¬ 
lores  ,  neque  adsit  terminus  solitus  graviditatis  ,  ubi  autem  ipso  partus 
jam  incepti  tempore  haemorrhagia  uteri  profusa  se  manifestat  ,  tunc 
membranas  aquam  continentes  cito  rumpendas  monet  :  aquis  enim 
evacuatis  ,  uterus  se  contrahere  in  minus  spatium  poterit  ,  et  haemor¬ 
rhagia  minuetur. 

Hisce  rite  perpensis,  medium  hic  tenere  optimum  duximus.  Quum. 


(1)  L’art  des  accouch.  chap.  yn.  pag.  i5 


( -i ) 

primis  gestationis  mensibus  ,  os  uteri  magis  eonniveat ,  et  non  adeo 
commode  tangi  posset  digito  ,  et  multo  minus  aperiri ,  ut  foetus  educi 
possit  ,  qui  etiam  cum  mole  minor  sit  ,  difficilius  prehendi  ,  nec  ob 
corpusculi  mollitiem  digitis  firmiter  teneri  poterit  ,  quum  ubi  vi  dila¬ 
tatur  os  uteri  ,  periculum  sequentis  inflammationis  immineat  ,  et  vix 
sperari  possit ,  ut  educto  foetu  ,  uterus  adhuc  vim  sese  subito  contra¬ 
hendi  habeat  ,  sicque  plures  pereant  post  eductionem  foetus  pergente 
hsemorrhagi4 ,  neque  certum  omnino  sit  matrem  perituram  esse  ,  nisi 
ejus  vita  foetus  morte  redimeretur  :  ex  his  omnibus  concludere  licet  , 
primis  graviditatis  mensibus,  non  commendandam  esse  foetus  eductio¬ 
nem  ,  et  rarissime  si  unquam  ante  septimum  gestationis  mensem  ,  nisi 
talis  foret  pelvis  deformitas  ,  ut  partus  soluto  tempore  impossibilis 
praevideatur. 


TANTUM» 


POSITIONES  MEDICA 


i. 


Talis  est  corporis  humani  vivi  conditio 
noscat  stimulum. 


II. 


ut  quaeque  pars  suum  ag- 


Irritatio  ah  inflammatione  distinguenda  est. 

III. 

Conceptionem  fieri  in  ovario  certum  est. 


IV. 

Non  est  communicatio  directa  per  vasa  inter  matrem  et  foetum. 

V. 


Qui  secundinarum  extractionem  statim  a  partu  semper  instituendam 
volunt  3  non  minus  a  recto  tramite  aberrant  ,  quam  qui  eas  semper 
relinquendas  statuunt  ,  media  via  hic  tutissima. 

VI. 

Inflammatio  puerperalis  pluribus  diebus  quandoque  post  puerperium 
evolvitur. 


(  ) 

VII. 

Gastro-Enteritides  liisce  temporibus  frequentiores  observari  5  nemo 
negabit.  Nonne  quia  meliora  edocti  ? 

VIII. 

Nunquam  puris  formatio  sine  praegressa  inflammatione. 

IX, 

Morbi  sanatio  quandoque  periculosa. 

X. 

In  vomitu  ventriculus  non  est  passivus. 

XI. 

Celeber.  Curtii  Sprengel  sententiae  assentimur  :  primariam  salium 
neutrorum  actionem  in  corpus  humanum.  Chcmicam  esse. 


Vidi  nihilque  reperi  quod  legis  academ. 
paragr.  56  adversatur. 

J. -E.  VERBEECK ,  h .  t.  f.  m .  dee. 

